**Ministru kabineta noteikumu projekta „Noteikumi par distances līgumu par finanšu pakalpojumu sniegšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par distances līgumu par finanšu pakalpojumu sniegšanu” izstrādāts, lai saskaņotu noteikumu prasības ar 2014.gada 24.aprīļa likumu „Grozījumi Patērētāju tiesību aizsardzības likumā”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2004.gada 21.decembra noteikumi Nr.1037 „Noteikumi par distances līgumu par finanšu pakalpojumu sniegšanu” (turpmāk - MK noteikumi Nr.1037) izdoti saskaņā ar Patērētāju tiesību aizsardzības likuma 10.panta ceturto daļu, kurā noteikts, ka „distances līgumā ietveramo informāciju, atsevišķus līguma izpildes nosacījumus, kā arī šā likuma [12.pantā](http://likumi.lv/doc.php?id=23309#p12) paredzēto atteikuma tiesību piemērošanu, realizēšanas termiņu un kārtību reglamentē Ministru kabineta noteikumi”. Ar 2014.gada 24.aprīļa likumu „Grozījumi Patērētāju tiesību aizsardzības likumā” 2014.gada 13.jūnijā stājas spēkā jauna 10.panta redakcija, kuras otrajā daļā ir noteikts, ka „pirms līguma noslēgšanas sniedzamās un līgumā ietveramās informācijas saturu, tās sniegšanas kārtību, šā likuma 12.pantā paredzēto atteikuma tiesību īstenošanas termiņus un kārtību, patērētāja un pārdevēja vai pakalpojuma sniedzēja tiesības un pienākumus atteikuma tiesību izmantošanas gadījumā, kā arī atteikuma veidlapas paraugu un izņēmumus attiecībā uz atteikuma tiesību izmantošanu nosaka Ministru kabinets”.Ar noteikumu projektu netiek ieviestas jaunas prasības salīdzinot ar MK noteikumos Nr.1037 ietverto regulējumu. Tiek mainīts noteikumu izdošanas tiesiskais pamats, kā arī 1.un 23.punktā veiktas izmaiņas atbilstoši 2014.gada 24.aprīļa likumam „Grozījumi Patērētāju tiesību aizsardzības likumā”.  |
| 3. | Projekta izstrādē iesaistītās institūcijas | Patērētāju tiesību aizsardzības centrs.  |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu pakalpojumu sniedzēji, kas slēdz līgumus ar patērētājiem, izmantojot distances saziņas līdzekļus un patērētāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks ievietots Ekonomikas ministrijas mājas lapā [www.em.gov.lv](http://www.em.gov.lv).  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V sadaļa – nav attiecināms.

Ekonomikas ministrs V.Dombrovskis

23.09.2014 15:40

419

E.Višs, 67013179
Edgars.Viss@em.gov.lv